**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**JAVNA USTANOVA DIREKCIJA REGIONALNIH CESTA**

**TUZLANSKOG KANTONA**

Broj: 01-04-1-9-6/24

Tuzla, 22.01.2024. godine

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine ("Službene novine Federacije Bosne i Hercegovine", br. 12/03, 34/03 i 65/13), člana 15. Zakona o osnivanju Javne ustanove Direkcija regionalnih cesta Tuzlanskog kantona ("Službene novine Tuzlanskog kantona", br. 12/13 i 7/15), Odluke o utvrđivanje uvjeta i kriterija za imenovanje u regulirane organe (“Službene novine Tuzlanskog kantona“, br. 9/03, 12/03, 7/09, 4/10, 10/10, 14/11, 1/12, 6/12, 8/14, 12/15 i 14/15) i člana 28. Pravila Javne ustanove Direkcija regionalnih cesta Tuzlanskog kantona, broj: 05/5-05-21647-7/13 od 09.10.2013.godine, broj: 01-05-211-3/15 od 30.07.2015. godine, broj: 01-05-1-283-3/17 od 06.07.2017. godine, Upravni odbor, na 66. redovnoj sjednici koja je održana dana 22.01.2024. godine, ponovo objavljuje

**JAVNI OGLAS**

ZA IZBOR DIREKTORA JAVNE USTANOVE DIREKCIJA REGIONALNIH CESTA TUZLANSKOG KANTONA

1. **Opis upražnjene pozicije**

Direktor Javne ustanove Direkcija regionalnih cesta Tuzlanskog kantona vrši sljedeće poslove:

1. organizuje i rukovodi radom Direkcije,
2. zastupa i predstavlja Direkciju prema trećim licima, bez ograničenja u okviru registrovane djelatnosti,
3. odlučuje o nabavci i prodaji osnovnih sredstava do visine direktnog sporazuma kao vrste postupka javne nabavke prema Zakonu o javnim nabavkama Bosne i Hercegovine,
4. predlaže upravnom odboru mjere za efikasno i zakonito obavljanje djelatnosti radi koje je Direkcija osnovana,
5. predlaže upravnom odboru unutrašnju organizaciju i sistematizaciju poslova i ostale opće akte,
6. predlaže upravnom odboru godišnje programe rada i finansijski plan Direkcije,
7. izvršava odluke upravnog odbora,
8. odlučuje u prvom stepenu o pravima i obavezama zaposlenika iz radnog odnosa u skladu sa zakonskim i podzakonskim propisima,
9. podnosi upravnom odboru izvještaj o ukupnom poslovanju Direkcije kao i izvještaj o finansijskom poslovanju Direkcije,
10. formira komisije, radne grupe, ekspertne timove i radna tijela,
11. vrši i druge poslove u skladu sa zakonom i Pravilima Direkcije.
12. **Kandidati za upražnjenu poziciju iz prethodne tačke ovog Javnog oglasa dužni su ispunjavati sljedeće opšte uslove:**
	1. da su državljani Bosne i Hercegovine,
	2. da su stariji od 18 godina, ali ne stariji od 65 godina,
	3. da su zdravstveno sposobni za obavljanje poslova na koje se kandiduju,
	4. da nisu otpušteni iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja upražnjene pozicije,
	5. da nisu osuđivani za krivično djelo,
	6. da nisu kažnjavani iz oblasti privrednog prijestupa i da im nije izrečena zaštitna mjera zabrane vršenja poziva, djelatnosti ili dužnosti,
	7. da se na njih ne odnosi član IX.1. Ustava Bosne i Hercegovine,
	8. da nisu izabrani zvaničnici, nosioci izvršnih funkcija ili savjetnici u smislu Zakona o sukobu interesa u organima vlasti u Federaciji Bosne i Hercegovine.
13. **Pored opštih uslova iz prethodne tačke ovog Javnog oglasa, kandidati moraju ispunjavati i sljedeće posebne uslove:**
	* 1. završen tehnički fakultet, ekonomski, pravni ili drugi fakultet društvenih nauka ili visoko obrazovanje prema Bolonjskom sistemu studiranja koje se vrednuje sa najmanje 240 ECTS bodova (VII stepen stručne spreme),
		2. najmanje pet godina radnog staža nakon sticanja VSS,
		3. da nisu članovi upravnog, izvršnog ili drugog organa političke stranke,
		4. da nemaju privatni finansijski interes u Direkciji regionalnih cesta Tuzlanskog kantona,
		5. da nisu članovi upravnog ili nadzornog odbora drugog reguliranog organa, a ukoliko jesu članovi drugog upravnog ili nadzornog odbora, dostavit će ovjerenu izjavu da će po konačnom imenovanju odstupiti sa pozicije u roku od sedam (7) dana od dana imenovanja,
		6. da nisu dioničari sa 50% i više dionica, direktori ili članovi uprave bilo kojeg dioničkog društva, kako i vlasnici sa 50% i više vlasništva, direktori i članovi uprave bilo kojeg društva sa ograničenom odgovornošću.

**d) Uz potpisanu prijavu kandidata, koja treba da sadrži adresu i kontakt telefon kandidata, potrebno je priložiti i sljedeću dokumentaciju:**

* + 1. biografiju,
		2. uvjerenje o državljanstvu (ne starije od 6 mjeseci),
		3. dokaz o zdravstvenoj sposobnosti (dostavlja naknadno samo izabrani kandidat), ne starije od 6 mjeseci,
		4. ukoliko su kandidati bili zaposleni ili su još uvijek zaposleni u državnoj službi, kao dokaz o ispunjavanju uslova iz dijela b) tačka 4. dostavljaju uvjerenje ili potvrdu izdatu od nadležnog organa,

Kandidati koji nisu radili u državnoj službi obavezni su dostaviti izjavu da nisu imali zasnovan radni odnos u državnoj službi koja je ovjerena od strane nadležnog organa ili notara,

* + 1. izjavu da nisu osuđivani za krivično djelo, koja je ovjerena od strane nadležnog organa ili notara,
		2. izjavu da nisu kažnjavani iz oblasti privrednog prijestupa i da im nije izrečena zaštitna mjera zabrane vršenja poziva, djelatnosti ili dužnosti, koja je ovjerena od strane nadležnog organa ili notara,
		3. izjavu da se na njih ne odnosi član IX.1. Ustava Bosne i Hercegovine, koja je ovjerena od strane nadležnog organa ili notara,
		4. izjavu da nisu izabrani zvaničnici, nosioci izvršnih funkcija ili savjetnici u smislu Zakona o sukobu interesa u organima vlasti Federaciji BiH, koja je ovjerena od strane nadležnog organa ili notara,
		5. dokaz o završenoj školskoj spremi koja je tražena ovim Javnim oglasom,
		6. dokaz o radnom stažu nakon sticanja VSS,
		7. ovjerene izjave kandidata o ispunjavanju uslova iz dijela c) tačke 3., 4., 5., i 6. ovog Javnog oglasa.

Sva dokumentacija mora biti dostavljena kao originalna ili kao fotokopija originala, ovjerena od strane nadležnog organa ili notara.

Tražene izjave ovjerene od strane nadležnog organa ili notara, ne mogu biti starije od dana objave ovog Javnog oglasa.

Neblagovremene prijave/koverte biće vraćene pošiljaocima neotvorene.

Kandidati koji dostave nepotpune prijave biće o tome obaviješteni pismenim putem uz mogućnost uvida u vlastite prijave.

Kandidati čije su prijave uredne, potpune i blagovremene imaju pravo učešća u procesu izbora kandidata i isti će biti obaviješteni, pismeno ili putem e-maila, o datumu i mjestu održavanja intervjua.

Lični podaci o kandidatima u postupku po Javnom oglasu su tajni i mogu se prikupljati i obrađivati u skladu sa Zakonom o zaštiti ličnih podataka.

Javni oglas će biti objavljen u "Službenim novinama Federacije Bosne i Hercegovine", u dnevnom listu „Oslobođenje“ i na web stranici Direkcije regionalnih cesta Tuzlanskog kantona.

Rok za podnošenje prijave je 15 dana od dana posljednjeg objavljivanja.

Prijave na Javni oglas sa traženom dokumentacijom se predaju u zatvorenoj koverti neposredno na protokol Direkcije regionalnih cesta Tuzlanskog kantona ili se šalju kao preporučene pošiljke putem pošte, na sljedeću adresu

**Tuzlanski kanton**

**JU Direkcija regionalnih cesta Tuzlanskog kantona**

Albina Herljevića 43

75000 Tuzla

("Prijava na javni oglas za izbor direktora - Ne otvaraj")